**Izziņa par atzinumos sniegtajiem iebildumiem par**

**Ministru kabineta noteikumu projektu “****Grozījumi Ministru kabineta 2018. gada 6.marta noteikumos Nr.147 “Kārtība, kādā veicami pasažieru komercpārvadājumi ar vieglo automobili””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 22.05.2019. | | |
| Saskaņošanas dalībnieki | Tieslietu ministrija, Finanšu ministrija, Labklājības ministrija | | |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekts | 1. Projekta 3. punkts paredz jaunu priekšnoteikumu licences kartītes izsniegšanai, proti, sociālās apdrošināšanas obligāto iemaksu avansa maksājuma veikšana (turpmāk – iemaksu avanss). Atbilstoši projektā paredzētajam regulējumam, pamatojoties uz izsniegto speciālo atļauju (licenci), izsniedz licences kartīti katram pārvadātāja transportlīdzeklim, kuru izmanto pārvadājumu pakalpojumā, ja pārvadātājs ir veicis iemaksu avansu. Licences kartīti paredzēts izsniegt uz termiņu, kas nepārsniedz periodu, par kuru veikts iemaksu avansa maksājums.  Projekta rezultātā, paredzot jaunu obligātu priekšnoteikumu licences kartītes saņemšanai, kas atļauj pasažieru komercpārvadājumu veikšanu, tiks ierobežota konkrētā komercdarbība. Vēršam uzmanību, ka komercdarbības ierobežojums ietilpst Satversmes 105. pantā paredzēto tiesību uz īpašumu tvērumā. Satversmes tiesas praksē ir nostiprināta atziņa, ka Satversmes 105. pants nosaka visaptverošu mantiska rakstura tiesību garantiju, un ar „tiesībām uz īpašumu” saprotamas visas mantiska rakstura tiesības, kuras tiesīgā persona var izlietot par labu sev un ar kurām tā var rīkoties pēc savas gribas, tostarp tiesības (uz licences pamata) veikt komercdarbību *(sk., piemēram, Satversmes tiesas 2011. gada 30. marta sprieduma lietā Nr. 2010-60-01 17.1. apakšpunktu, Satversmes tiesas 2018. gada 23. maija lēmuma lietā Nr. 2017-20-0103 16.1. apakšpunktu)*. Arī personas ekonomiskās intereses, kas saistītas ar komercdarbības veikšanu, var ietilpt Satversmes 105. panta pirmā teikuma tvērumā (*sk., piemēram, Satversmes tiesas 2014. gada 12. decembra sprieduma lietā Nr. 2013-21-03 10.1. apakšpunktu, Satversmes tiesas 2018. gada 23. maija lēmuma lietā Nr. 2017-20-0103 16.1. apakšpunktu).*  Ievērojot minēto, secināms, ka projekts paredz Satversmē paredzēto personas pamattiesību ierobežojumu. Šādā gadījumā tiesību akta izdevējam ir jāpārliecinās, ka tiesību akts ir skaidrs un tiesiski noteikts, un tas atbilst samērīguma principam.  Iemaksu avansa veikšanu pirms licences saņemšanas paredz likuma “Par valsts sociālo apdrošināšanu” 21. panta desmitā daļa (redakcija spēkā no 2017. gada 1. janvāra), līdz ar ko šāda pienākuma uzlikšanu pasažieru komercpārvadājumu veicējiem likumdevējs jau ir izvērtējis un par to izšķīries. Vienlaikus jāņem vērā, ka likuma “Par valsts sociālo apdrošināšanu” mērķis ir noteikt valsts sociālās apdrošināšanas sistēmas principus, un tas atšķiras no Ministru kabineta 2018. gada 6. marta noteikumu Nr. 147 “Kārtība, kādā veicami pasažieru komercpārvadājumi ar vieglo automobili” mērķi regulēt konkrētu komercdarbības jomu. Tādējādi projekta anotācija papildināma ar apsvērumiem, kas norādītu, ka projektā paredzētais komercdarbības ierobežojums - jauns priekšnoteikums licences kartītes izsniegšanai, kas paredz veikt iemaksu avansu - ir samērīgs tiesību veikt komercdarbību aspektā. Papildus norādu, ka atbilstoši Satversmes tiesas praksei samērīguma tests ietver trīs elementus:   1. izraudzītie līdzekļi ir piemēroti leģitīmā mērķa sasniegšanai. 2016. gada 23. novembra grozījumu likumā “Par valsts sociālo apdrošināšanu” anotācijā attiecībā uz iemaksu avansu ieviešanu taksometriem norādīts šāds leģitīmais mērķis: minimizēt ēnu ekonomiku taksometru nozarē attiecībā uz darbaspēka izmaksām, mazināt konkurences kropļošanu, izmantojot darbaspēka nodokļu nemaksāšanas shēmas;   2) nav saudzējošāku līdzekļu leģitīmā mērķa sasniegšanai;  3) projektā paredzētais regulējums ir atbilstoša (labums, ko iegūst sabiedrība, ir lielāks par indivīda tiesību ierobežojumu). | **Iebildums ņemts vērā.** | Skatīt precizēto projekta anotāciju |
| 2. | Noteikumu projekts | 2. Saistībā ar iepriekšējā šā atzinuma punktā minēto normatīvā akta tiesisko noteiktību norādāms, ka projektā nav paredzēta pārejas kārtība, kas noregulētu jautājumu par licences kartītes termiņu un anulēšanu gadījumos, kad licences kartīte būs izsniegta un būs spēkā līdz projekta spēkā stāšanās brīdim. Pārejas kārtības neesamība radīs neskaidrību un tiesisku nenoteiktību komersantu attiecībās ar valsti. Tādējādi projekts papildināms ar pārejas kārtību, kas noregulē minētos jautājumus. | **Iebildums ņemts vērā.** | 2.Licences kartītes, kas izsniegtas līdz šo noteikumu spēkā stāšanās dienai, ir derīgas līdz tās derīguma termiņa beigām. |
| 3. | Projekta anotācijas I sadaļas 2.punkts | Lūdzam precizēt projekta anotācijas I sadaļas 2. punkta pēdējā rindkopā norādīto informāciju atbilstoši aktuālajai situācijai saistībā ar grozījumiem likumā “Par valsts sociālo apdrošināšanu”. | **Iebildums ņemts vērā** |  |

Atbildīgā amatpersona T.Vectirāns

Satiksmes ministrijas

Autosatiksmes departamenta direktors